
Tunnitasu tariifide kooskõlastamine
Narva Paemurru Spordikooli ruumide kasutusse andmisel
1. Asjaolud ja menetluse käik
05.12.2008.a. toimub Narva Jäähallis Peterburi Jääteatri lasteetendus. Ürituse korraldaja pöördus oma taotlusega anda talle jäähalli ruumide kasutusse soodustusega 50%, et oleks võimalik piletite hindu vähendada. Narva Jäähalli ruumide kasutamise tunnitasud on kehtestatud Narva Linnavalitsuse 26.06.2008.a. määrusega nr 825 „Narva munitsipaalsete spordikoolide poolt osutatavate teenuste hindade kehtestamine“. Korraldaja soovib võtta ürituse läbiviimiseks kasutusse jäähokiväljaku ja riietusruume. Kehtestatud kasutamise tunnitasu tariifid on 1300 krooni jäähokiväljaku eest ning 100 krooni riietusruumi eest.
2. Õiguslikud alused
Vastavalt Kohaliku omavalitsuse korralduse seaduse § 30 lõike 1 punkti 2 alusel lahendab ja korraldab linnavalitsus kohaliku elu küsimusi, mis volikogu määrustega on pandud täitmiseks valitsusele.
Narva Linnavolikogu 17.03.2005.a. määruse nr 14/52 ”Linnavara kasutusse andmise kord” punkti 2.2 kohaselt kooskõlastab linnavara kasutusse andja tunnitasu tariifid linnavalitsusega juhul, kui vara antakse kasutusse ühekordseteks üritusteks või tunnitasu alusel.
3. Otsus

3.1 Kooskõlastada Narva Paemurru Spordikooli ruumide kasutusse andmisel tunnitasu tariifid Peterburi Jääteatri etenduse läbiviimiseks 05.12.2008.a. järgmiselt:
3.1.1 Jäähokiväljak – 650 krooni;

3.1.2 Riietusruum – 50 krooni;

4. Rakendussätted 
4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

4.2 Käesolev korraldus jõustub seadusega sätestatud korras.

